รวม ค่าลดหย่อนภาษี ปี 2565 รายการที่ลดหย่อนได้อัตราค่าลดหย่อน 1.ค่าลดหย่อนส่วนตัว60,000 บาท 2.ค่าลดหย่อนคู่สมรส คนละ 60,000 บาท และกฏหมายอนุญาตให้มีได้ สูงสุด 1 คน 3.ค่าลดหย่อนบุตรคนละ 30,000 - 60,000 บาท 4.ค่าลดหย่อนบิดา - มารดาคนละ 30,000 บาท 5.ค่าลดหย่อนผู้พิการหรือทุพพลภาพคนละ 60,000 บาท 6.ค่าฝากครรภ์และทำคลอด ตามที่จ่ายจริงแต่เมื่อรวมกันแล้วต้องไม่เกินท้องละ 60,000 บาท 7.เบี้ยประกันชีวิตทั่วไป / เงินฝากแบบมีประกันชีวิต ตามที่จ่ายจริงแต่เมื่อรวมกันแล้วต้องไม่เกิน 100,000 บาท (คู่สมรสที่ไม่มีเงินได้ลดหย่อนได้ตามที่จ่ายจริงแต่ไม่เกิน 10,000 บาท) 8.เบี้ยประกันสุขภาพบิดามารดาตามที่จ่ายจริงแต่ไม่เกิน 15,000 บาท 9.เบี้ยประกันสุขภาพตนเอง ตามที่จ่ายจริงแต่ไม่เกิน 25,000 บาท และเมื่อรวมกับเบี้ยประกันชีวิตทั่วไปแล้วต้องไม่เกิน 100,000 บาท 10.กบข. / กองทุนสำรองเลี้ยงชีพ / กองทุนสงเคราะห์ครูโรงเรียนเอกชน ตามที่จ่ายจริงแต่ไม่เกิน 15% ของเงินเดือน และเมื่อรวมกันทั้งหมดแล้ว ไม่เกิน 500,000 บาท 11.ค่าซื้อกองทุนรวมเพื่อการเลี้ยงชีพ (RMF) ตามที่จ่ายจริงแต่ไม่เกิน 30% ของเงินได้ที่ต้องเสียภาษี และเมื่อรวมกับข้อ 10. แล้วไม่เกิน 500,000 บาท 12.เบี้ยประกันชีวิตแบบบำนาญ ตามที่จริงแต่ไม่เกิน 15% ของเงินได้ที่ต้องเสียภาษีแต่ไม่ เกิน 200,000 บาท และเมื่อรวมกับข้อ 10. และ RMF แล้ว ต้องไม่เกิน 500,000 บาท 13.เงินประกันสังคมตามที่จ่ายจริงแต่ไม่เกิน 9,000 บาท 14.กองทุนการออมแห่งชาติ (กอช.) ตามที่จ่ายจริงแต่ไม่เกิน 13,200 บาท และเมื่อรวมกับ ข้อ 10. และ RMF และเบี้ยประกันชีวิตแบบบำนาญแล้วต้องไม่เกิน 500,000 บาท 15.ค่าซื้อกองทุนรวมเพื่อการออม (SSF) ตามที่จ่ายจริงแต่ไม่เกิน 30% ของเงินได้ที่ต้องเสียภาษีและ ไม่เกิน 200,000 บาท และเมื่อรวมกันกับข้อ 10. และ RMF และเบี้ยประกันชีวิตแบบ บำนาญ และ กอช. แล้วต้องไม่เกิน 500,000 บาท 16.ดอกเบี้ยซื้อที่อยู่อาศัยตามที่จ่ายจริงแต่ไม่เกิน 100,000 บาท 17.ค่าธรรมเนียมจากการรับชำระเงินด้วยบัตรเดบิต ลดหย่อนเพิ่มได้ีอกตามที่จ่ายจริง เมื่อมีเงินได้จากค่าเช่า, ค่าวิชาชีพอิสระ, ค่ารับเหมาทั้งค่าแรงและค่าของ หรือ เงินได้การประกอบ ธุรกิจอื่น ๆ 18.เงินบริจาคพรรคการเมืองตามที่จ่ายจริงแต่ไม่เกิน 10,000 บาท 19.เงินลงทุนธุรกิจ Social Enterprise (วิสาหกิจเพื่อสังคม) ตามที่จ่ายจริงแต่ไม่เกิน 100,000 บาท 20.ช้อปดีมีคืน 2565 ตามที่จ่ายจริงแต่ไม่เกิน 30,000 บาท (รอประกาศเป็นกฏหมาย) 21.เงินบริจาคเพื่อการศึกษา การกีฬา การพัฒนาสังคม และโรงพยาบาลรัฐ 2 เท่าของเงินบริจาคตามที่จ่ายจริงแต่ไม่เกิน 10% ของเงินได้หลังหักค่าลดหย่อน 22.เงินบริจาคทั่วไปตามที่จ่ายจริงแต่ไม่เกิน 10% ของเงินได้หลังหักค่าลดหย่อน   รายการยกเว้นภาษีแบบพิเศษ เครดิตภาษีเงินปันผล ใช้ยกเว้นภาษีได้ตามสัดส่วนที่ได้รับจากเงินปันผล สิทธิประโยชน์สำหรับผู้สูงอายุและผู้พิการ ได้ยกเว้นเงินได้ 190,000 บาทแรก   เรื่องที่มักเข้าใจผิดบ่อย หลายคนเข้าใจผิดว่าค่าลดหย่อนเมื่อจ่ายไปแล้วจะเสียภาษีน้อยลงตามจำนวนที่จ่ายไป เช่น ใช้สิทธิลดหย่อน 1,000 บาท แล้วจะได้เสียภาษีถูกลง 1,000 บาท ซึ่งเป็นความเข้าใจที่ไม่ถูกต้อง เพราะจะเสียภาษีน้อยลงหรือได้เงินคืนภาษีเพิ่มมากขึ้นอยู่กับจำนวนเงินได้และอัตราภาษีของแต่ละคนด้วย   หลายคนมักเข้าใจผิดว่าค่าลดหย่อนภาษี คือ เงินคืนภาษีที่จะได้รับเลย ซึ่งเป็นความเข้าใจที่ไม่ถูกต้อง เพราะแม้ค่าลดหย่อนภาษีจะช่วยประหยัดภาษีได้จริง แต่จะได้เงินภาษีมากหรือน้อยเท่าไหร่นั้นจะขึ้นอยู่กับจำนวนรายได้และอัตราภาษีของแต่ละคนด้วย เช่น ถ้ามีเงินได้สุทธิเกิน 5 ล้านบาทต่อปี จะเสียภาษีในอัตรา 35% แสดงว่าถ้าได้รับค่าลดหย่อน 1,000 บาท จะประหยัดภาษีเพิ่มได้ 350 บาท แต่ถ้ามีเงินได้สุทธิไม่เกิน 150,000 บาท จะได้รับยกเว้นไม่ต้องเสียภาษี แบบนี้ต่อให้ได้รับค่าลดหย่อน 1,000 บาท ก็ไม่ช่วยให้ประหยัดภาษีเพิ่มแต่อย่างใด เพราะไม่ได้เสียภาษีแต่แรกอยู่แล้ว   หลายคนมักเข้าใจผิดว่า สิทธิประโยชน์ภาษีจำนวน 190,000 บาท ของผู้ที่อายุ 65 ปีขึ้นไปหรือผู้พิการนั้นเป็น "ค่าลดหย่อน" แต่ความจริงแล้วกฏหมายระบุ ว่าสิทธิประโยชน์ดังกล่าวเป็นการยกเว้นรายได้ให้ผู้มีเงินได้อายุ 65 ปีหรือผู้พิการสำหรับรายได้ 190,000 บาทแรก ดังนั้น สิทธิประโยชน์นี้จึงควรเรียกว่า "เงินได้ที่ได้รับยกเว้นภาษี" มากกว่า   หลายคนสับสนระหว่างคำว่า ค่าใช้จ่าย และ ค่าลดหย่อน ว่าเป็นคำเดียวกัน แต่ความจริงแล้วสองคำนี้มีความหมายต่างกัน กล่าวคือ ค่าใช้จ่ายสิทธิประโยชน์ทางภาษีที่กฏหมายมอบให้โดยขึ้นอยู่กับประเภทของเงินได้ที่คุณได้รับ เช่น มีรายได้จากงานประจำจะหักค่าใช้จ่ายได้แบบนึง แต่ถ้ามีรายได้จากดอกเบี้ยจะหักค่าใช้จ่ายไม่ได้เลย ในขณะที่ ค่าลดหย่อน คือ สิทธิประโยชน์ทางภาษีที่กฏหมายมอบให้ โดยขึ้นอยู่กับสถานภาพและภาระของตัวผุ้เสียภาษีคนนั้น ๆ เช่น มีภาระดูแลพ่อแม่ มีภาระจ่ายดอกเบี้ยซื้อที่อยู่อาศัย หรือจ่ายเบี้ยประกันชีวิต เป็นต้น